Sveučilište u Zagrebu, Učiteljski fakultet

Savska cesta 77, 10 000 Zagreb

Poštovani,

Poseban program kinezioloških aktivnosti **održat će se od 9. do 18. lipnja 2025. (*uključujući i subotu 14. lipnja 2025*.)** Program počinje **u ponedjeljak u 8.00 sati u zgradi Učiteljskog fakulteta Sveučilišta u Zagrebu u velikoj predavaonici za kineziologiju** (prostor u dvorištu kod sportske dvorane) gdje će biti dane kratke upute, a nakon toga predviđena predavanja.

Za provođenje vježbi u dvorani **obvezna je sportska oprema,** također treba ponijeti i vodu za hidriranje. Unaprijed isprike zbog uvjeta rada jer je zgrada još u procesu obnove i reorganizacije prostora. .

**Predavanja i vježbe održat će se tijekom 2 radna tjedna od ponedjeljka do petka. Vrijeme trajanja predavanja i vježbi je od 8.00 do 13.00 (cirka 6 školskih sati).**

**Prijave će se moći izvršiti na našoj stranici pod cjeloživotno obrazovanje do 6. lipnja 2025. počevši od sredine ožujka 2025. pod *Poseban program kinezioloških aktivnosti****.* Kod prijave posebno treba paziti na točnost upisanih podataka.

Program je objavljen na stranicama Učiteljskog fakulteta Sveučilišta u Zagrebu.

**Cijena programa iznosi 400 eura. Uplate treba izvršiti na IBAN račun Učiteljskog fakulteta** HR9124020061100639639, s naznakom: Ime i prezime polaznika, Program kinezioloških aktivnosti. Može i obročna uplata, a **cjelokupan iznos treba uplatiti do kraja lipnja 2025.**

**Za sve upite oko plaćanja, projekata, ponuda, predračuna i slično** molim kontaktirati **gđu. Sanju Balaži** iz računovodstva na: **sanja.balazi@ufzg.hr**i kolegu **Marina Žužula** na: **marin.zuzul@ufzg.hr**

**Meni NE ŠALJETE potvrde o uplati.**

**U periodu do 30. studenog 2025.** polaznici su nakon odslušanog programa dužni izraditi seminarski rad na temu koji sami odaberu sukladno sadržajima koji su prezentirani tijekom programa **i javno održati sat kinezioloških aktivnosti u vrtiću s djecom pred članom povjerenstva** kako bi u slučaju uspješne prezentacije dobili potvrdu o uspješnom završetku programa. Prezentacija javnih sati može se održati u vrtiću gdje je kandidat zaposlen. **Kandidati izvan Zagreba i iz okolice Zagreba moći će svoje javne sate održati u DV Jarun u Zagrebu** koji je naša vježbaonica (ili u nekom drugom ako se tako dogovore sa kolegama).

*(Ako u istom vrtiću ima više kandidata, javni sat trebaju odraditi isti dan da član povjerenstva ne dolazi više puta u isti vrtić).*

Iskreni pozdrav i svako dobro,

voditeljica PPKA,

izv. prof. dr. sc. Marija Lorger

elektronska pošta: marija.lorger@ufzg.hr